

**Алтай ауданы Малеевка ауылдық округінің Малеевка, Путинцево ауылдарының көшелерін қайта атау туралы**

Шығыс Қазақстан облысы Алтай ауданы Малеевка селолық округі әкімінің 2020 жылғы 12 наурыздағы № 1 шешімі. Шығыс Қазақстан облысының Әділет департаментінде 2020 жылғы 13 наурызда № 6763 болып тіркелді

      ЗҚАИ-ның ескертпесі.  
      Құжаттың мәтінінде түпнұсқаның пунктуациясы мен орфографиясы сақталған.

      "Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасының 2001 жылғы 23 қаңтардағы Заңының 35-бабының 2-тармағына, "Қазақстан Республикасының әкімшілік-аумақтық құрылысы туралы" Қазақстан Республикасының 1993 жылғы 8 желтоқсандағы Заңының 14 – бабының 4) тармақшасына және Шығыс Қазақстан облыстық ономастикалық комиссиясының 2019 жылғы 11 желтоқсандағы қорытындысына сәйкес, Малеевка, Путинцево ауылдары тұрғындарының пікірін ескере отырып, Малеевка ауылдық округінің әкімі ШЕШІМ ҚАБЫЛДАДЫ:

      1. Алтай ауданы Малеевка ауылдық округінің Малеевка ауылының көшелері қайта аталсын:

      1) Калининский тұйық көшесі Лесной тұйық көшесіне;

      2) Совхозная көшесі Мәншүк Мәметова көшесіне.

      2. Алтай ауданы Малеевка ауылдық округінің Путинцево ауылының көшелері қайта аталсын:

      1) Буденного көшесі Тополиная көшесіне;

      2) Ворошилова көшесі Победа көшесіне;

      3) Коммунальная көшесі Маралды көшесіне;

      4) Куйбышева көшесі Вишневая көшесіне;

      5) Ленина көшесі Қаныш Сәтбаев көшесіне;

      6) Октябрьская көшесі Родниковая көшесіне.

      3. "Шығыс Қазақстан облысы Алтай ауданының Малеевка ауылдық округі әкімінің аппараты" мемлекеттік мекемесі Қазақстан Республикасының заңнамасында белгіленген тәртіппен:

      1) осы шешімін Шығыс Қазақстан облысының Әділет департаментінде мемлекеттік тіркелуін қамтамасыз етсін;

      2) осы шешім мемлекеттік тіркелгеннен кейін он күнтізбелік күн ішінде оның көшірмесін Алтай ауданының аумағында таратылатын мерзімді баспа басылымдарына ресми жариялауға жіберу;

      3) ресми жарияланғаннан кейін Алтай ауданы әкімінің интернет-ресурсында орналастыру.

      4. Осы шешім оның алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Малеевск ауылдық округінің әкімі* | *В. Кузнецов* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК